— 379 — 



« Le mercredi, vingt-quatrième septembre 1585, 

 environ les sept heures du matin, le capitaine Hallot, 

 ~cy-davant capitaine et gouverneur duchasteau d'Angers, 

 a faict prendre ledict chasteau par ung nommé le capi- 

 taine le Fresne accornpaigné de quelques catholiques et 

 huguenots, tant de celte ville que de ce pays d'Anjou ou 

 estant entrez ledict le Fresne auroit tué le capitaine 

 grec qui commandoit audict chasteau *. 



« Se seroit ledict capitaine le Fresne saisi des clefs 

 dudict chasteau et mis les soldarts hors d'icelluy et se 

 seroit emparé de la place et fermé les portes. 



« Sur ces entrefaites, 



« M. Cochelin, procureur du roi au siège présidial, 

 MM. les maire et eschevins et MM. de la justice ayant 

 eu advis de la prinse du dict chasteau seroient en 

 grande dilligence allez au-davant dudict chasteau du 

 costé de la Cité où ils auroienl trouvé ledict capitaine 

 Hallot qui se prommenoit audict parvis, lequel auroit 

 à haulte voix dict auxdicts sieurs cy dessus qu'il avoit 

 fait prendre led. chasteau et qu'il en estoit gouverneur, 

 et ce, en vertu d'une lettre missive que le roy lui avoit 

 escripte et que c'estoit pour le service de Sa Majesté, 

 pour la seureté des habitants de la ville et pour le 

 repos du paouvre peuple du pais d'Anjou qui estoit 

 pillé à raison des compaignies du dict sieur comte de 

 Brissoc. 



« Ce que voïant ledict procureur du roy auroit faict 

 prendre ledict Hallot prisonnier en attendant la vol- 



* Journal de Louvet. — Revue d'Anjou, 1834, t. II, p. 55 et 

 suiv. 



